સૂત્રો મુજબ શ્રીનગરનો રહેવાસી 17 વર્ષીય અહતેશામ બિલાલ સોફી ગ્રેટર નોઇડાની શારદા વિદ્યાલય ખાતે પ્રથમ વર્ષમાં અભ્યાસ કરી રહ્યો હતો. વિદ્યાર્થી 28 ઓક્ટોબરથી અચાનક ગાયબ થઇ ગયો હતો. માનવામાં આવી રહ્યું છે કે વિદ્યાલયના પ્રશાસન પાસેથી તેણે દિલ્હી જવાની પરવાનગી લીધી હતી. તપાસ એજન્સીના અધિકારીએ માહિતી આપી હતી કે, નોઇડામાં સ્થિત નોલેજ પાર્ક પોલીસ સ્ટેશન અને શ્રીનગરના ખાનયાર પોલીસ સ્ટેશનમાં તેના ગુમ થયાની ફરિયાદ નોંધવામાં આવી હતી.